CELEX: 62014TB0355(01)
Language: fi
Date: 2016-12-01 00:00:00
Title: Asia T-355/14: Unionin yleisen tuomioistuimen määräys 1.12.2016 – STC v. komissio (Julkiset rakennusurakat — Tarjouspyyntömenettely — Kaasuturbiinikäyttöisen kolmituotantolaitoksen rakentaminen ja huolto — Tarjoajan tarjouksen hylkääminen — Riidanalaisen toimen peruuttaminen — Lausunnon antamisen raukeaminen)

23.1.2017   
            
            
               FI
            
            
               Euroopan unionin virallinen lehti
            
            
               C 22/33
            
         Unionin yleisen tuomioistuimen määräys 1.12.2016 – STC v. komissio
   (Asia T-355/14) (1)
   
   ((Julkiset rakennusurakat - Tarjouspyyntömenettely - Kaasuturbiinikäyttöisen kolmituotantolaitoksen rakentaminen ja huolto - Tarjoajan tarjouksen hylkääminen - Riidanalaisen toimen peruuttaminen - Lausunnon antamisen raukeaminen))
   (2017/C 022/44)
   Oikeudenkäyntikieli: italia
   
      Asianosaiset
   
   
      Kantaja: STC SpA (Forli, Italia) (edustajat: asianajajat A. Marelli ja G. Delucca)
   
      Vastaaja: Euroopan komissio (asiamiehet: aluksi L. Di Paolo, F. Moro ja L. Cappelletti, sitten L. Di Paolo ja F. Moro)
   
      Väliintulija, joka tukee vastaajan vaatimuksia: CPL Concordia Soc. coop. (Concordia Sulla Secchia, Italia) (edustaja: asianajaja A. Penta)
   
      Oikeudenkäynnin kohde
   
   Yhtäältä SEUT 263 artiklaan perustuva vaatimus siitä, että kumotaan ensinnäkin Isprassa (Italia) sijaitsevaan yhteiseen tutkimuskeskukseen kaasuturbiinikäyttöisen kolmituotantolaitoksen rakentamista ja huoltoa koskevassa hankintamenettelyssä JRC IPR 2013 C04 0031 OC (EUVL 2013/S 137-237146) kantajan esittämän tarjouksen hylkäämisestä 3.4.2014 tehty komission päätös, toiseksi komission päätös tehdä hankintasopimus CPL Concordian kanssa ja kaikki muut tähän liittyvät, tätä päätöstä edeltäneet tai seuranneet toimet, mukaan lukien mahdollinen päätös sopimuksen hyväksymisestä ja tarpeen vaatiessa itse sopimus, kolmanneksi 15.4.2014 päivätty komission kirje, jolla hylätään kantajan pyyntö saada tutustua tarjouspyyntöasiakirjoihin, ja toisaalta ensisijainen vaatimus siitä, että komissio määrätään perumaan sopimuksen teko ja tekemään mainittu sopimus kantajan kanssa, ja toissijaisesti, ellei vahinkoa voida korjata luontaissuorituksin, velvoittamaan komissio maksamaan kantajalle vahingonkorvausta.
   
      Määräysosa
   
   
               1)
            
            
               Lausunnon antaminen tästä kanteesta raukeaa.
            
         
               2)
            
            
               CPL Concordia Soc. Coop:n vaatimukset hylätään, koska tutkittavaksi ottamisen edellytykset selvästi puuttuvat.
            
         
               3)
            
            
               Kukin asianosainen vastaa omista tähän oikeudenkäyntiin liittyvistä kuluistaan sekä välitoimimenettelyyn liittyvistä kuluistaan.
            
         
      (1)  EUVL C 223, 14.7.2014.